กรมปศุสัตว์ร่วมมือกรมการค้าภายใน แก้ปัญหาราคาวัตถุดิบอาหารโคนมแพง ช่วยเกษตรกร
นายสัตวแพทย์สมชวน รัตนมังคลานนท์ อธิบดีกรมปศุสัตว์ เข้าพบอธิบดีกรมการค้าภายใน เพื่อขอหารือแนวทางการแก้ปัญหาราคาวัตถุดิบอาหารโคนมแพง เนื่องจากปัจจัยของวิกฤตทางเศรษฐกิจโลก ที่ส่งผลให้ต้นทุนการผลิตน้ำนมเพิ่มสูงขึ้น ทำให้เกษตรกรผู้เลี้ยงโคนมเดือดร้อน โดยมีผู้แทนกลุ่มเกษตรกรผู้เลี้ยงโคนม และหัวหน้าส่วนราชการที่เกี่ยวข้องเข้าร่วม ทั้งนี้ได้ข้อสรุปแนวทางการแก้ปัญหาราคาวัตถุดิบอาหารโคนมแพง อาทิกระทรวงเกษตรและสหกรณ์ และกระทรวงพาณิชย์ ยินดีที่ร่วมมือกันและจัดตั้ง?ผู้ประสานงาน" ทั้ง 3 ฝ่าย? โดยมีผู้แทนกระทรวงเกษตรฯ? ผู้แทนกระทรวงพาณิชย์? ผู้แทนเกษตรกรที่เกี่ยวข้องเป็นรายภาคต่างๆ เพื่อเชื่อมโยง ข้อมูลแหล่งผลิตทั่วประเทศ เพื่อจัดทำโครงการร่วมกัน ในการเชื่อมโยงวัตถุดิบจากแหล่งผลิตโดยตรง และจัดหาวัตถุดิบเพื่อทดแทนที่เหมาะสมไม่กระทบต่อคุณภาพน้ำนมดิบ รวมทั้งสำรวจความต้องการของวัตถุดิบ?ในพื้นที่ ทั้งวัตถุดิบและอาหารข้น และมอบหมายรองอธิบดีกรมปศุสัตว์และรองอธิบดีกรมการค้าภายใน เป็นผู้ประสานงานระหว่างหน่วยงาน